Paolo Rudelli

**Paolo Rudelli** (født 16. juli 1970 i Gazzaniga i provinsen Bergamo i Italia) er en italiensk katolsk prelat, katolsk erkebiskop og diplomat for Den hellige stol.
## Liv og virke
### Bakgrunn
Paolo Rudelli vokste opp i Gandino i provinsen Bergamo. Han gikk på mindreseminaret i Bergamo. Rudelli studerte deretter filosofi og katolsk teologi ved seminaret i Bergamo og ved Det pavelige gregorianske universitet i Roma. Under studiene i Roma var han alumnus ved Det pavelige romerske seminar.
### Prest
Den 10. juni 1995 ble han presteviet for bispedømmet Bergamo i Bergamo av biskopen av Bergamo, Roberto Amadei. Etter videre studier oppnådde Rudelli lisensiat i kanonisk rett og fikk i 2000 doktorgrad i moralteologi fra Det pavelige gregorianske universitet under pater Klaus Demmer MSC med avhandlingen *Matrimonio come scelta di vita. Opzione – vocazione – sacramento* («Ekteskap som livsavgjørelse. Avgjørelse – kall – sakrament»). Han fullførte også utdannelse ved Det pavelige diplomatakademi fra 1998 til 2001.  I tillegg til studiene virket Rudelli som fengselsprest i Rebibbiafengselet i Roma.

Rudelli gikk inn i Den hellige stols diplomatiske tjeneste den 1. juli 2001.  Han ble postert til nuntiaturene i Ecuador (2001–2003) og Polen (2003–2006). Fra 2006 virket han i seksjonen for generelle anliggender ved Statssekretariatet for Den hellige stol. I tillegg var Rudelli som økonom ved Det pavelige diplomatakademi fra 2009 til 2014.

### Permanent observatør til Europarådet
Den 20. september 2014 utnevnte pave Frans ham til permanent observatør for Den hellige stol til Europarådet i Strasbourg. Rudelli fungerte også som observatør for Den hellige stol ved Commission internationale de l'état civil (CIEC).

### Titulærerkebiskop, nuntius til Zimbabwe
Den 3. september 2019 utnevnte pave Frans ham til titulærerkebiskop av *Mesembria* og til apostolisk nuntius. Paven ordinerte ham personlig til biskop den 4. oktober samme år i Peterskirken. Medkonsekratorer var kardinalstatssekretær Pietro Parolin og kardinalprefekt for Dikasteriet til fremme ab integral menneskelig utvikling, Peter Turkson. 

Pave Frans utnevnte ham til apostolisk nuntius til Zimbabwe den 25. januar 2020. 
### Nuntius til Colombia
Den 19. juli 2023 utnevnte pave Frans ham til apostolisk nuntius til Colombia.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1887
* Kardinal Antonio Vico (1847-1829) *1898
* Erkebiskop Filippo Cortesi (1876-1947) *1921
*Erkebiskop Zenobio Lorenzo Guilland (1890-1962) *1935
*Biskop Anunciado Serafini (1898-1963) *1935
*Kardinal Antonio Quarracino (1923-1998) *1962
*Pave Frans (1936-2025) *1992
*Erkebiskop *Paolo Rudelli* (1947- ) *2018
## Referanser